PROJEKT – „EUROPE IN LOVE“

Projekt je prijavljen u sklopu međunarodnog programa „Interreg Europe“.

Ukupna vrijednost projekta je 10 mil. kn. a Grad kaštela provodi aktivnosti u vrijednosti 1,000,900.00 kn od čega se 83% sufinancira EU fondom kroz program „Europe in love“. Vrijeme dovršenja projekta je 2020. godine.

 Nositelj projekta je grad Teurel (Španjolska), a osim Kaštela na projektu sudjeluju i partneri iz Portugala, Španjolske, Grčke, Latvije, Rumunjske, Poljske i Irske.

Cilj projekta „Europe in love“ je iskoristiti priče i legende o ljubavi koje su specifične za jedno područje kako bi se kreirala mreža turističkih lokacija sa tematikom ljubavi.

Projektom će se povezati gradovi i općine koji imaju specifične ljubavne legende u jedinstveni itinerar na europskoj razini, a kojem je tema prezentacija ljubavi i ljubavnih legendi koje postoje u svim dijelovima Europe. Gradovi će koristiti svoje legende kako bi se prezentirali i pozicionirali na europskoj karti nematerijalne kulturne baštine te kako bi kroz međusobnu suradnju ojačali svoju poziciju na globalnom turističkom tržištu. Projektom se želi dodatno valorizirati nematerijalna kulturna baština kao nositelj povijesne komunikacije i kao jedan od temelja razvoja kreativnih industrija i poticanja razvoja gospodarstva.